CELEX: 32014R0502
Language: hu
Date: 2014-03-11 00:00:00
Title: A Bizottság 502/2014/EU felhatalmazáson alapuló rendelete ( 2014. március 11. ) a 73/2009/EK tanácsi rendeletnek és az 1307/2013/EU európai parlamenti és tanácsi rendeletnek a kifizetések 2014. évi lineáris csökkentése és a 2014-es naptári évben érvényesítendő pénzügyi fegyelem következtében a tagállamok által a mezőgazdasági termelők esetében alkalmazandó támogatáscsökkentések kiszámítási alapja tekintetében történő kiegészítéséről

16.5.2014   
            
            
               HU
            
            
               Az Európai Unió Hivatalos Lapja
            
            
               L 145/20
            
         A BIZOTTSÁG 502/2014/EU FELHATALMAZÁSON ALAPULÓ RENDELETE
   (2014. március 11.)
   a 73/2009/EK tanácsi rendeletnek és az 1307/2013/EU európai parlamenti és tanácsi rendeletnek a kifizetések 2014. évi lineáris csökkentése és a 2014-es naptári évben érvényesítendő pénzügyi fegyelem következtében a tagállamok által a mezőgazdasági termelők esetében alkalmazandó támogatáscsökkentések kiszámítási alapja tekintetében történő kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 140a. cikkére,
   tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (2) és különösen annak 8. cikke (3) bekezdésére,
   mivel:
   
               (1)
            
            
               Az 1310/2013/EU európai parlamenti és tanácsi rendelet (3) 6. cikkének 2. pontjával módosított 73/2009/EK rendelet 40. cikkének (3) bekezdése a közvetlen kifizetések lineáris kulcs alkalmazásával történő csökkentését írják elő a 2014. évre vonatkozóan. Az 1307/2013/EU rendelet 8. cikke a közvetlen kifizetések pénzügyi fegyelemmel indokolt kiigazítását írja elő. Rendelkezéseket kell hozni az említett támogatáscsökkentések 2014-ben történő megfelelő alkalmazásának biztosítására.
            
         
               (2)
            
            
               Az átláthatóság és kiszámíthatóság érdekében a mezőgazdasági termelőknek 2014-ben járó támogatási összegek mindkét csökkentése esetében helyénvaló ugyanazt a számítási módszert alkalmazni, mint az 1122/2009/EK bizottsági rendelet (4) 79. cikkének (1) bekezdésében meghatározott, a 73/2009/EK rendelet 8. cikkének (1) bekezdése szerinti lineáris támogatáscsökkentés és az említett rendelet 11. cikke, valamint a 635/2013/EU felhatalmazáson alapuló bizottsági rendelet (5) alapján a pénzügyi fegyelemmel indokolt támogatáscsökkentés kiszámítása esetében.
            
         
               (3)
            
            
               Az 1310/2013/EU rendelet 6. cikkének 1. pontjával módosított 73/2009/EK rendelet 29. cikkének (5) bekezdése lehetővé teszi a tagállamok számára, hogy 2014. október 16-tól kezdve előlegfizetést folyósítsanak a mezőgazdasági termelőknek a 2014. évben benyújtott kérelmekre vonatkozóan. A 946/2013/EU bizottsági végrehajtási rendeletnek (6) megfelelően a 2013-ban alkalmazandó szabályokkal való összhang érdekében – amelyek lehetővé teszik előlegfizetések folyósítását a 73/2009/EK rendelet 11. cikke szerinti, a pénzügyi fegyelemmel összefüggő kiigazítás figyelembevétele nélkül – helyénvaló rendelkezni arról, hogy 2014-ben is legyen lehetőség előlegfizetések folyósítására az 1306/2013/EU európai parlamenti és tanácsi rendelet (7) 26. cikkében és az 1307/2013/EU rendelet 8. cikkében meghatározott, a pénzügyi fegyelemmel összefüggő támogatáscsökkentések figyelembevétele nélkül. A 2014. december 1-jétől esedékes egyenlegkifizetés megállapításakor figyelembe kell venni az adott időpontban a pénzügyi fegyelem biztosítása érdekében alkalmazandó kiigazítási arányt.
            
         
               (4)
            
            
               Tekintettel arra, hogy ez a rendelet a 2014. évre vonatkozó támogatási kérelmekre alkalmazandó, a kihirdetését követő napon kell hatályba lépnie,
            
         ELFOGADTA EZT A RENDELETET:
   1. cikk
   A 2014. évi közvetlen kifizetéseknek a 73/2009/EK rendelet 40. cikke (3) bekezdése szerinti, lineáris kulcs alkalmazásával történő csökkentésével járó támogatáscsökkentéseket és az 1307/2013/EU rendelet 8. cikkében meghatározott, a 2014-es naptári évben érvényesítendő pénzügyi fegyelemmel összefüggő támogatáscsökkentéseket a 73/2009/EK rendelet I. mellékletében felsorolt különböző támogatási rendszerekből származó támogatások azon összegére kell alkalmazni, amelyre az adott mezőgazdasági termelő az 1122/2009/EK rendelet 78. cikkének alkalmazását követően jogosult.
   Az említett támogatáscsökkentéseket az 1122/2009/EK rendelet 79. cikkének (2) bekezdésében előírt támogatáscsökkentések végrehajtását megelőzően kell alkalmazni.
   2. cikk
   Lehetőség van a 73/2009/EK rendelet 29. cikkének (5) bekezdésében említett előlegfizetések folyósítására az 1306/2013/EU rendelet 26. cikkében és az 1307/2013/EU rendelet 8. cikkében meghatározott, a pénzügyi fegyelemmel összefüggő támogatáscsökkentések figyelembevétele nélkül. A kedvezményezetteknek 2014. december 1-jétől folyósítandó egyenlegkifizetés megállapításakor a 2014. évi közvetlen kifizetések teljes összegére vonatkozóan figyelembe kell venni az adott időpontban a pénzügyi fegyelem biztosítása érdekében alkalmazandó kiigazítási arányt.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet a 2014. évre vonatkozó támogatási kérelmekre kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 30., 2009.1.31., 16. o.
   
   
      (2)  HL L 347., 2013.12.20., 608. o.
   
   
      (3)  Az Európai Parlament és a Tanács 2013. december 17-i 1310/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásra vonatkozó egyes átmeneti rendelkezések megállapításáról, az 1305/2013/EU európai parlamenti és tanácsi rendeletnek a források és a források 2014. évben történő elosztása tekintetében történő módosításáról, valamint a 73/2009/EK tanácsi rendeletnek és az 1307/2013/EU, az 1306/2013/EU és az 1308/2013/EU európai parlamenti és tanácsi rendeletnek a 2014. évben való alkalmazásuk tekintetében történő módosításáról (HL L 347., 2013.12.20., 865. o.).
   
      (4)  A Bizottság 2009. november 30-i 1122/2009/EK rendelete a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról (HL L 316., 2009.12.2., 65. o.).
   
      (5)  A Bizottság 2013. április 25-i 635/2013/EU felhatalmazáson alapuló rendelete a 73/2009/EK tanácsi rendeletnek a kifizetések 2013. évi kiigazítása és a 2013-as naptári évben érvényesítendő pénzügyi fegyelem következtében a tagállamok által a mezőgazdasági termelők esetében alkalmazandó támogatáscsökkentések kiszámítási alapja tekintetében történő kiegészítéséről (HL L 183., 2013.7.2., 1. o.)
   
      (6)  Bizottság 2013. október 2-i 946/2013/EU végrehajtási rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet I. mellékletében felsorolt közvetlen kifizetések tekintetében 2013. október 16-tól fizethető előlegekről (HL L 261., 2013.10.3., 25. o.).
   
      (7)  Az Európai Parlament és a Tanács 2013. december 17-i 1306/2013/EU rendelete a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).